# O medio natural

# Ao mal tempo boa cara!

O medio natural é o conxunto de elementos biolóxicos, químicos e físicos que existen na Terra de forma natural, sen intervención humana. Os elementos que conforman o medio natural son:

- Compoñentes vivos: os animais, os microorganismos e a vexetación.

- Compoñentes non vivos: a auga, o chan, o aire, os recursos naturais (sol, minerais...) e o clima

O clima é un dos factores determinantes na distribución dos medios naturais, xa que inflúe na vexetación, no relevo e na fauna dunha zona. Xorden así os desertos, as selvas ecuatoriais ou as rexións polares, entre outras. O clima inflúe directamente nas temperaturas e na humidade, condicionando que organismos poden vivir en cada unha das áreas terrestres. Xuntos, medio natural e climas, crean ecosistemas únicos.

Na Terra distinguimos tres zonas climáticas: a cálida (ou tropical), as tépedas (norte e sur) e as frías (ou polares, norte e sur).

Os cambios no medio natural, como a deforestación, poden alterar o clima, e os cambios climáticos obrigan aos seres vivos a adaptarse, a migrar ou a desaparecer.

Para os estudos climatolóxicos e os prognósticos meteorolóxicos utilízanse estacións meteorolóxicas, instalacións destinadas a medir e rexistrar diversas variables meteorolóxicas. Para iso, a estación componse dun conxunto de instrumentos que se encargan de recompilar datos das distintas variables atmosféricas: termómetro (temperatura), pluviómetro (chuvia), anemómetro (forza do vento), cataventos (dirección do vento), piranómetro (radiación solar), barómetro (presión atmosférica), higrómetro (humidade do aire) etc.

Estación meteorolóxica automatizada do IES Escolas Proval
Anemómetro dunha estación meteorolóxica de Filadelfia

O rexistro pode ser de forma manual ou automatizada, como no caso do IES Escolas Proval (Nigrán), emitindo datos en tempo real.

## Lectura facilitada

O medio natural é todo o que existe na Terra sen que as persoas o creen.
Forma parte da natureza.

No medio natural hai dous tipos de elementos:

- Elementos vivos
  - Animais
  - Plantas
  - Microorganismos
- Elementos non vivos
  - Auga
  - Chan
  - Aire
  - Sol e minerais
  - Clima

O clima é moi importante.
Inflúe en como é un lugar.

O clima afecta:

- ás plantas
- aos animais
- ao relevo
- á humidade e á temperatura

Segundo o clima, aparecen distintos lugares naturais.
Por exemplo:

- desertos
- selvas
- zonas polares

O medio natural e o clima xuntos crean os ecosistemas.
Na Terra hai tres grandes zonas climáticas:

- Zona cálida ou tropical
- Zonas temperadas (norte e sur)
- Zonas frías ou polares (norte e sur)

Cando o medio natural cambia, tamén cambia o clima.
Por exemplo, cando se cortan moitas árbores.

Os cambios climáticos fan que os seres vivos teñan que:

- adaptarse
- desprazarse
- ou desaparecer

Para estudar o clima úsanse estacións meteorolóxicas con aparellos que miden o tempo.

Algúns instrumentos son:

- Termómetro: mide a temperatura
- Pluviómetro: mide a chuvia
- Anemómetro: mide a forza do vento
- Cataventos: indican a dirección do vento
- Barómetro: mide a presión do aire
- Higrómetro: mide a humidade

## Audio

audio/mpeg

# Fuga de palabras climatolóxicas e meteorolóxicas

Le o parágrafo seguinte e escribe as palabras que faltan.

Os alimentos que consumimos, as paisaxes que ollamos, as construcións que levantamos, o noso aspecto externo, a nosa propia cultura e os nosos costumes dependen en boa medida do Encher ocos (1):JXUwMDNiJXUwMDBmJXUwMDA1JXUwMDA0JXUwMDBj . O clima constitúe un dos condicionantes das sociedades humanas e das súas formas de asentamento.

Na Terra distínguense Encher ocos (2):JXUwMDJjJXUwMDA2JXUwMDE3JXUwMDE2 zonas climáticas, que se distribúen segundo a súa Encher ocos (3):JXUwMDM0JXUwMDBkJXUwMDE1JXUwMDFkJXUwMDFkJXUwMDAxJXUwMDExJXUwMDAx e en función das súas Encher ocos (4):JXUwMDJjJXUwMDExJXUwMDA4JXUwMDFkJXUwMDE1JXUwMDE3JXUwMDEzJXUwMDE1JXUwMDAxJXUw MDA3JXUwMDEzJXUwMDEy : unha zona Encher ocos (5):JXUwMDNiJXUwMDgyJXUwMDhkJXUwMDA1JXUwMDBkJXUwMDA1 (que ocupa a franxa entre o Encher ocos (6):JXUwMDNkJXUwMDA2JXUwMDE2JXUwMDE0JXUwMDA1JXUwMDBiJXUwMDFk e os Encher ocos (7):JXUwMDJjJXUwMDA2JXUwMDgxJXUwMDgzJXUwMDE5JXUwMDBhJXUwMDBjJXUwMDFj , de 0º a 20º de latitude norte e sur), outra Encher ocos (8):JXUwMDM1JXUwMDAyJXUwMDFkJXUwMDFjJXUwMDBm (localizada entre os trópicos e os círculos polares) e outra Encher ocos (9):JXUwMDNlJXUwMDE0JXUwMDlmJXUwMDhj .

Os factores que determinan a temperatura dun lugar son: a latitude: ou distancia ao Encher ocos (10):JXUwMDNkJXUwMDA2JXUwMDE2JXUwMDE0JXUwMDA1JXUwMDBiJXUwMDFk ; a Encher ocos (11):JXUwMDM5JXUwMDBkJXUwMDE4JXUwMDFkJXUwMDFkJXUwMDAxJXUwMDExJXUwMDAx que se mide respecto do nivel do mar; a distancia respecto do Encher ocos (12):JXUwMDM1JXUwMDBjJXUwMDEz : o mar suaviza as temperaturas, porque tarda en arrefriar e en quecer; a Encher ocos (13):JXUwMDMwJXUwMDFkJXUwMDE4JXUwMDA0JXUwMDBkJXUwMDA1JXUwMDA1JXUwMDAx que é a cantidade de vapor de auga que hai no aire, e que procede das augas da Terra e dalgúns seres vivos.

Para o estudo dos climas os/as Encher ocos (14):JXUwMDM1JXUwMDA4JXUwMDExJXUwMDExJXUwMDBhJXUwMDFkJXUwMDgxJXUwMDlmJXUwMDAzJXUw MDA4JXUwMDA4JXUwMDFjJXUwMDVjJXUwMDQyJXUwMDA4JXUwMDExJXUwMDExJXUwMDBhJXUwMDFk JXUwMDgxJXUwMDlmJXUwMDAzJXUwMDA4JXUwMDA2JXUwMDEy sérvense de diversos aparatos, que adoitan estar gardados nunha estación meteorolóxica:

- O Encher ocos (15):JXUwMDJjJXUwMDExJXUwMDE3JXUwMDFmJXUwMDllJXUwMDllJXUwMDA4JXUwMDExJXUwMDA2JXUw MDFk : para medir as temperaturas en graos Encher ocos (16):JXUwMDNiJXUwMDA2JXUwMDBiJXUwMDFhJXUwMDk5JXUwMDhhJXUwMDE1JXUwMDEzJXUwMDA1JXUw MDBiJXUwMDFjJXUwMDVk
- O Encher ocos (17):JXUwMDI4JXUwMDFjJXUwMDE5JXUwMDAzJXUwMDFmJXUwMDlhJXUwMDllJXUwMDA4JXUwMDExJXUw MDA2JXUwMDFk : para mediar as precipitacións en mm.
- O Encher ocos (18):JXUwMDNhJXUwMDAzJXUwMDEzJXUwMDgxJXUwMDllJXUwMDA4JXUwMDExJXUwMDA2JXUwMDFk : para medir a presión atmosférica, medida en Encher ocos (19):JXUwMDM1JXUwMDA0JXUwMDA1JXUwMDA1JXUwMDBiJXUwMDAzJXUwMDEzJXUwMDE3JXUwMDE2 ou hectopascais.
- O Encher ocos (20):JXUwMDM5JXUwMDBmJXUwMDBiJXUwMDA4JXUwMDllJXUwMDllJXUwMDA4JXUwMDExJXUwMDA2JXUw MDFk : para medir a velocidade do vento en km por hora.
- O Encher ocos (21):JXUwMDMwJXUwMDAxJXUwMDBlJXUwMDE1JXUwMDgxJXUwMDllJXUwMDA4JXUwMDExJXUwMDA2JXUw MDFk : para medir a humidade atmosférica en tantos por cento.
- O viraventos - Encher ocos (22):JXUwMDNiJXUwMDAyJXUwMDE1JXUwMDE1JXUwMDE3JXUwMDEzJXUwMDBiJXUwMDFhJXUwMDFiJXUw MDFj : marca a Encher ocos (23):JXUwMDNjJXUwMDBkJXUwMDFiJXUwMDE3JXUwMDA2JXUwMDAwJXUwMDBhJXUwMDlhJXUwMDlk do vento.
- O Encher ocos (24):JXUwMDI4JXUwMDE5JXUwMDFiJXUwMDEzJXUwMDBmJXUwMDlkJXUwMDllJXUwMDA4JXUwMDExJXUw MDA2JXUwMDFk : determina a radiación solar incidente na terra en quilowatts por metro cadrado.
- O Encher ocos (25):JXUwMDEwJXUwMDJkJXUwMDA5JXUwMDA1JXUwMDlhJXUwMDk0JXUwMDE1JXUwMDEzJXUwMDA3JXUw MDA5 : dinos as horas de sol e horas de nubes ao longo do día.

(Montse R. Paz: "A terra, os continentes, os océanos, o medio natural", p. 18, Ámbito Social, Módulo 1, UD1. Educación a Distancia Sempresencial. Xunta de Galicia, 2009)

Activar JavaScript

Os alimentos que consumimos, as paisaxes que ollamos, as construcións que levantamos, o noso aspecto externo, a nosa propia cultura e os nosos costumes dependen en boa medida do clima. O clima constitúe un dos condicionantes das sociedades humanas e das súas formas de asentamento.

Na Terra distínguense tres zonas climáticas, que se distribúen segundo a súa latitude e en función das súas temperaturas: unha zona cálida (que ocupa a franxa entre o ecuador e os trópicos, de 0º a 20º de latitude norte e sur), outra morna (localizada entre os trópicos e os círculos polares) e outra fría.

Os factores que determinan a temperatura dun lugar son: a latitude ou distancia ao ecuador; a altitude que se mide respecto do nivel do mar; a distancia respecto do mar: o mar suaviza as temperaturas, porque tarda en arrefriar e en quecer; a humidade que é a cantidade de vapor de auga que hai no aire, e que procede das augas da Terra e dalgúns seres vivos.

Para o estudo dos climas os/as meteorólogos/meteorólogas sérvense de diversos aparatos, que adoitan estar gardados nunha estación meteorolóxica:

O termómetro: para medir as temperaturas en graos centígrados.
O pluviómetro: para medir as precipitacións en mm.
O barómetro: para medir a presión atmosférica, medida en milibares ou hectopascais.
O anemómetro: para medir a velocidade do vento en km por hora.
O higrómetro: para medir a humidade atmosférica en tantos por cento.
O viraventos - Cataventos: marca a dirección do vento.
O piranómetro: determina a radiación solar incidente na terra en quilowatts por metro cadrado.
O heliógrafo: dinos as horas de sol e as horas de nubes ao longo do día.

(Montse R. Paz: "A terra, os continentes, os océanos, o medio natural", p. 18, Ámbito Social, Módulo 1, UD1. Educación a Distancia Sempresencial. Xunta de Galicia, 2009)

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)